Na temelju članka 86. Zakona o prostornom uređenju („Narodne novine“ broj 153/13, 65/17, 114/18, 39/19 i 98/19) te članaka 34. i 97. Statuta Grada Karlovca („Glasnik Grada Karlovca“ broj 9/21 – potpuni tekst), Gradsko vijeće Grada Karlovca na \_\_\_. sjednici održanoj dana \_\_.\_\_\_\_\_ 2022. godine, donosi

**O D L U K U**

**o izradi Urbanističkog plana uređenja ‘‘Borlin-Kupa’’**

**(nacrt prijedloga)**

# **PRAVNA OSNOVA ZA IZRADU I DONOŠENJE PROSTORNOG PLANA**

1. Pravnu osnovu za izradu i donošenje Urbanističkog plana uređenja ''Borlin-Kupa'' (u nastavku: Plan) čine:
* članci 79. i 89. Zakona o prostornom uređenju („Narodne novine'' br. 153/13, 65/17, 114/18, 39/19 i 98/19; u nastavku: Zakon),
* stavak (1) iz članka 154. Odredbi za provođenje Generalnog urbanističkog plana grada Karlovca („Glasnik Grada Karlovca“ br. 14/07, 6/11, 8/14, 13/19, 15/19 - pročišćeni tekst; u nastavku: GUP),
* kartografski prikaz GUP-a ''4.4. Uvjeti za korištenje, uređenje i zaštitu prostora - Obveza izrade dokumenata uređenja prostora'' na kojem je utvrđena obveza izrade podrobnijeg plana oznake br. 16. UPU ''Borlin – Kupa''.
1. U skladu s člankom 86. Zakona, prije donošenja Odluke o izradi UPU-a ‘‘Borlin-Kupa’’ zatraženo je mišljenje Upravnog odjela za graditeljstvo i okoliš, Odsjeka za planske poslove i zaštitu okoliša Karlovačke županije (KLASA: \_\_\_\_\_\_\_\_\_\_\_\_\_ URBROJ: \_\_\_\_\_\_\_\_\_\_\_\_\_\_\_ od \_\_\_\_\_\_\_\_\_\_\_\_\_\_\_. godine), u skladu s posebnim propisima kojima se uređuje zaštita okoliša i prirode, kojim je utvrđeno da je/nije potrebno provesti postupak strateške procjene niti ocjene o potrebi strateške procjene utjecaja na okoliš.
2. U skladu s odredbama stavka (16) iz članka 156. GUP-a, za potrebe izrade Plana izrađena je ''Urbanističko-arhitektonsko i hortikulturna (pejsažna) stručna podloga'' (u nastavku: Stručna podloga) na kojoj se treba temeljiti prostorno plansko rješenje Plana.

# **RAZLOZI DONOŠENJA PROSTORNOG PLANA**

1. Obveza izrade Plana utvrđena je stavkom (1) iz članka 154. Odredbi za provođenje GUP-a.
2. Izrada Plana inicirana je zahtjevom zaprimljenim u skladu sa člankom 85. Zakona kojim se predlaže izgradnja centra za zbrinjavanje/udomljavanje životinja na dijelu prostora napuštene vojarne unutar obuhvata Plana, na k.č.br. 1, k.o. Karlovac II. Navedeni zahtjev analiziran je izrađenom Stručnom podlogom te su prihvaćeni sadržaji u skladu s odredbama važećih propisa i prostorno planske dokumentacije i primjereni smještaju u stambenom naselju.

# **OBUHVAT PROSTORNOG PLANA**

1. Obuhvat Plana utvrđen je GUP-om i prikazan na kartografskom prikazu ''4.4. Obveza izrade dokumenata uređenja prostora'' i obuhvaća prostor veličine 34,87 ha.
2. Izrađenom Stručnom podlogom predložen je obuhvat širi od GUP-om utvrđenog, ukupne veličine 57,25 ha, koji dodatno obuhvaća:
* pretežito neizgrađene prostore duž zapadne i jugozapadne granice GUP-om utvrđenog obuhvata, odnosno kontaktne zone između postojeće i planirane izgradnje, za koje je potrebno provesti mjere urbane preobrazbe i sanacije i koje zahtijevaju detaljniju analizu i razinu razrade nego što nudi GUP,
* dio GUP-om utvrđene površine ostalog poljoprivrednog tla, šuma i šumskog zemljišta (PŠ) koja je izrađenom Stručnom podlogom ocijenjena kao prostor značajan za oblikovanje zone središnjih sadržaja naselja.
1. U skladu s odredbama Zakona kojim je omogućeno da se odlukom o izradi urbanističkog plana uređenja može odrediti uži ili širi obuhvat tog plana od obuhvata određenog prostornim planom lokalne razine šireg područja, ovom Odlukom utvrđen je obuhvat Plana jednak obuhvatu koji je predložen Stručnom podlogom. Prostor obuhvata prikazan je na grafičkom prilogu koji je sastavni dio ove Odluke.
2. Obuhvat Plana nalazi se unutar administrativnih granica Mjesnog odbora Borlin i Mjesnog odbora Velika Jelsa. Obuhvaća prostor između autoceste A1 na sjeveru, rijeke Kupe na istoku i GUP-om planirane gradske prometnice na jugu. Zapadna granica utvrđena je duž dijela Žumberačke ulice, dijela GUP-om planirane gradske prometnice, dijela ulice Borlin i niza postojećih stambenih ulica na rubu izgrađenog i pretežito neizgrađenog dijela naselja Borlin.
3. Granicu obuhvata Plana iz stavaka (3) ovog članka moguće je korigirati ukoliko prilikom izrade Plana od javnopravnih tijela ili nositelja izrade budu zaprimljeni detaljniji podaci koji se odnose na koridore rubnih prometnica, a sve u skladu s člankom 155. GUP-a.

# **SAŽETA OCJENA STANJA U OBUHVATU PROSTORNOG PLANA**

1. Borlin je naselje gotovo isključivo stambene funkcije. Unutar naselja nema javnih, društvenih, poslovnih ni sportsko-rekreacijskih sadržaja, javnih zelenih površina ni sličnih pratećih sadržaja u funkciji stanovanja. Iznimka su privatna dvodijelna sportska dvorana izvan obuhvata Plana i manji poslovni sadržaji (ugostiteljstvo i obrti) u sklopu stanovanja.
2. Borlin je smješten:
* na spoju nizinskog i brdsko-planinskog prostora, na uskom prostoru između rijeke Kupe i brdskog zaleđa obraslog šumom, ali bez međusobne povezanosti tih dvaju prostora,
* uz rijeku Kupu, ali zbog njene teško pristupačne obale nema karakter naselja smještenog uz rijeku niti duž obale postoje ikakvi sadržaji osim bivše vojarne.
1. Unutar obuhvata Plana nalazi se bivša vojarna ''Kupa''. Infrastrukturu vojarne čini interni sustav kolnih i pješačkih površina, ukrasno i zaštitno (maskirno) zelenilo, smještajne, skladišne, garažne i servisne građevine. Zatečena infrastruktura je zapuštena, dotrajala i djelomično u ruševnom stanju nakon provođenja vježbi spašavanja hitnih službi i vandalizma. S obzirom na stanje infrastrukture ocijenjeno je kako nema opravdanog razloga za očuvanjem, zadržavanjem ili rekonstrukcijom građevina. Zatečena vegetacija predstavlja iznimnu vrijednost te ju je u najvećoj mogućoj mjeri potrebno uklopiti u rješenje Plana.
2. Prometni sustav unutar i tik uz obuhvat Plana obuhvaća postojeće kolne prometnice:
* autocestu A1 uza sjeverni rub obuhvata (van obuhvata Plana), sa zaštitnim koridorom minimalne ukupne širine 240 m (120 m sa svake strane osi autoceste; unutar obuhvata Plana).
* ulicu Borlin koja je dio državne ceste DC 6, prometnice državnog značaja, koja je nedavno rekonstruirana u skladu s važećim zahtjevima i tehničkim propisima (tik uz obuhvat Plana);
* Žumberačku ulicu, prometnicu gradskog značaja koja je dotrajala, zastarjelih i nezadovoljavajućih tehničkih obilježja i zahtijeva hitnu rekonstrukciju,
* stambene ulice koje su dotrajale, zastarjelih i nezadovoljavajućih tehničkih obilježja, bez pješačkih nogostupa i biciklističkih staza i zahtijevaju rekonstrukciju.
1. Unutar obuhvata Plana postoje sljedeći infrastrukturni sustavi:
* elektroenergetski sustav koji obuhvaća podzemnu i/ili nadzemnu elektroenergetsku mrežu s trafostanicama,
* plinoopskrbni sustav,
* vodoopskrbni sustav,
* mješoviti sustav odvodnje s glavnim kolektorom u ulici Borlin i kišnim preljevom u rijeku Kupu,
* elektonički komunikacijski sustav s s magistralnim vodom u Žumberačkoj ulici i telefonskom centralom na križanju Žumberačke ulice s Ulicom Stjepana Seljana i Ulicom Mirka Seljana.
1. Unutar obuhvata Plana nalaze se desna obala rijeke Kupe, dio njenog vodotoka i kanali oborinskih voda. Dio prostora obuhvata poplavno je područje te je duž desne obale Kupe planiran nasip za zaštitu od poplave s retencijom u sjevernom dijelu obuhvata, dijelom unutar prostora bivše vojarne.
2. Unutar ili u neposrednoj blizini obuhvata Plana nalaze se sljedeće prirodne i kulturne vrijednosti:
3. ZAŠTIĆENE PRIRODNE CJELINE:
	* posebni rezervat:
		+ - floristički rezervat Borlin, evidentiran (uza zapadnu granicu obuhvata Plana),
	* osobito vrijedan predjel - prirodni krajobraz:
		+ - pejsažni pojas uz rijeku Kupu (PK3), zaštićen odredbama GUP-a (unutar obuhvata Plana),
			- ogranci šume Kozjača – Strmečki dol (PK4), zaštićen odredbama GUP-a (uza zapadnu granicu obuhvata Plana),
4. PODRUČJA EKOLOŠKE MREŽE:
	* područja očuvanja značajna za vrste i stanišne tipove (POVS) - HR 2000642 Kupa (unutar obuhvata Plana),
5. ZAŠTIĆENE KULTURNO-POVIJESNE CJELINE:
	* arheološki lokalitet - Velika Jelsa, Budin, evidentirano kulturno dobro (uza sjeverozapadnu granicu obuhvata Plana),
	* civilna građevina - Borlin, vodocrpilište, zaštićeno kulturno dobro (Z-4253) (uza zapadnu granicu obuhvata Plana).
6. POVIJESNE KOMUNIKACIJE:
	* PK 03 - LUJZINSKA CESTA (ulica Borlin, dio državne ceste D6).
7. Unutar obuhvata Plana razlikuje se:
* vlasništvo Republike Hrvatske (i/ili tvrtki u vlasništvu Države, javna dobra) - bivša vojarna ''Kupa'', rijeka Kupa i njene obale, kanali oborinskih voda, prostor planiranog nasipa za zaštitu od poplava (u postupku),
* vlasništvo Grada Karlovca (i/ili tvrtki u vlasništvu Grada) - prostor vodocrpilišta Borlin, dio prostora između Žumberačke ulice i bivše vojarne ''Kupa'', Žumberačka ulica, sve stambene ulice i nekolicina manjih međusobno nepovezanih čestica,
* privatno vlasništvo u preostalom dijelu prostora.

# **CILJEVI I PROGRAMSKA POLAZIŠTA PROSTORNOG PLANA**

1. Programska polazišta za izradu Plana obuhvaćaju:
* opće smjernice za izradu podrobnijih planova utvrđene u članku 155. GUP-a,
* smjernice za izradu pojedinih podrobnijih planova utvrđene u stavku (16) iz članka 156. GUP-a,
* urbanističko rješenje, zaključke i smjernice utvrđene izrađenom Stručnom podlogom.
1. Osnovni ciljevi izrade Plana su:
* razvijati Borlin kao podcentar zapadnog dijela grada s ''izlaskom'' na obalu Kupe,
* preobraziti prostor napuštene vojarne i okolnih neizgrađenih površina pretežito u vlasništvu Grada Karlovca u zonu središnjih sadržaja naselja (javnih i sportsko-rekreacijskih sadržaja i javnih zelenih površina),
* riješiti spoj postojeće gradnje (pretežito obiteljske zgrade) i nove gradnje, kako bi prijelaz bio što manje uočljiv,
* planirati šetnicu s drvoredom i pratećim sadržajima duž planiranog nasipa za zaštitu od poplave, s ciljem afirmacije obale Kupe i pješačkog povezivanja naselja s Dubovcom i središtem Karlovca,
* planirati prometnu mrežu, svu potrebnu infrastrukturnu mrežu i zelene površine,
* propisati uvjete gradnje, mjere zaštite okoliša i drugo u skladu sa Zakonom i propisima.

Dokumenti prostornog uređenja šireg područja

1. GUP-om su unutar obuhvata Plana na kartografskom prikazu ''1. Korištenje i namjena prostora'' utvrđene površine sljedećih namjena:
2. površine stambene namjene – površine za gradnju obiteljskih zgrada (S1A),
3. površine mješovite namjene – pretežito stambene za gradnju viših zgrada (M12)
4. površine mješovite - stambeno-javne namjene - gradski projekti (M32),
5. zaštitne i ostale pejsažne površine (Z),
6. vodne površine – površine pod vodom (V1),
7. vodne površine – površine povremeno pod vodom (V2),
8. površine ostalog poljoprivrednog tla, šuma i šumskog zemljišta (PŠ),
9. prometne površine.
10. GUP-om su unutar obuhvata Plana na kartografskom prikazu ''3.1. Cestovni i željeznički promet'' planirane dvije nove prometnice gradskog značaja od ulice Borlin, preko rijeke Kupe i ulice Drežnik do priključaka na središnju gradsku prometnicu, tzv. brzu cestu.

Stručna podloga

1. Stručnom podlogom je u naselju Borlin prepoznata prostorna os koja obalu Kupe, preko prostora bivše vojarne, zemljišta u vlasništvu Grada Karlovca i zone vodocrpilišta Borlin s florističkim parkom i susjednom livadom, povezuje s brdskim zaleđem naselja.
2. Duž prostorne osi iz prethodnog stavka Stručnom podlogom se, s ciljem oblikovanja Borlina u podcentar zapadnog dijela grada, predlažu sljedeći središnji sadržaji naselja:
3. sportsko-rekreacijski centar, u južnom dijelu prostora bivše vojarne, koji uključuje:
	* sportsku dvoranu veličine 14x28 m, dvoranu za fitnes, prostor za smještaj veslačkih klubova s dvoranom za treniranje, prostorije za druge sportske klubove, ugostiteljske i poslovne sadržaje,
	* sportsko-rekreacijska igrališta za rukomet, košarku, odbojku i tenis,
	* vanjski bazen sa sunčalištem,
4. dječji vrtić sa sportskim programom, s ukupno 10 jasličkih/vrtićkih jedinica, u južnom dijelu prostora bivše vojarne,
5. centar za kućne ljubimce, u sjevernom dijelu prostora bivše vojarne, koji uključuje:
	* veterinarsku ambulantu, trgovinu hrane i opreme za kućne ljubimce, kinološki klub, ambulantu za terapiju pomoću životinja, sadržaje za obuku pasa vodiča slijepih osoba, potražnih pasa i sličnih službenih pasa te za tečaje odgoja i socijalizacije pasa,
	* višenamjensku smještajnu zgrada za životinje kapaciteta do oko 36 pasa i oko 12 mačaka, za prijem napuštenih životinja prije transporta u trajno sklonište na Utinji, za hotel za životinje i za privremeni smještaj životinja namijenjenih udomljavanju,
6. dom za starije i nemoćne, do 100 korisnika, s pratećim sadržajima – na zemljištu u vlasništvu Grada Karlovca, zapadno od prostora bivše vojarne,
7. uređeno kupalište na obali Kupe, povezano s prostorom sportsko-rekreacijskog centra, s pontonom za pristup i treniranje veslača – istočno od prostora bivše vojarne,
8. šetnica i biciklistička staza koja povezuje prostor naveden u stavku (1) ovog članka i planirane sadržaje navedene u ovom stavku, koja se u dijelu trase diže na stupove u visini krošnja drveća, a gornja ploha se izvodi s fosforescentnim agregatom i/ili bojom koji omogućuje energetski učinkovitu rasvjetu tijekom dijela noći,
9. javne zelene površine s visokim zelenilom duž postojećih oborinskih kanala koje uključuju izgradnju dječjih igrališta i staklenik za smještaj i očuvanje kraljevskog pujanika, zaštićene biljne vrste iz susjednog florističkog rezervata Borlin,
10. nogometno igralište bez mogućnosti izgradnje pratećih zgrada u sklopu površine ostalog poljoprivrednog tla, šuma i šumskog zemljišta (PŠ).
11. Ostali sadržaji predloženi Stručnom podlogom su:
12. nova stambena izgradnja koja obuhvaća:
	* obiteljske kuće (obiteljske zgrade) na neizgrađenim česticama u zoni postojećih obiteljskih kuća,
	* višestambene zgrade (više zgrade) uz Kupu, kod vodocrpilišta Borlin i u blizini križanja ulice Borlin i Žumberačke ulice,
13. trgovački centar s tržnicom – u južnom dijelu obuhvata uz prostor pivovare,
14. šetnica s drvoredom i pratećim sadržajima duž obale Kupe i planiranog nasipa za zaštitu od poplave.
15. Prostor bivše vojarne predlaže se oblikovati kao perivojni prostor, a planirane sadržaje kao paviljone u perivoju, sa zelenim krovovima koji nadomještaju zelene površine potrošene novom izgradnjom i koji su dostupni javnosti kao parkovni sadržaji.
16. Postojeću prometnu mrežu, Žumberačku ulicu i sve stambene ulice, potrebno je rekonstruirati u skladu s važećim propisima i suvremenim potrebama uz obaveznu izgradnju pješačkih nogostupa gdje god postoje prostorne mogućnosti za njihovu izgradnju.
17. Planirana prometna mreža predložena Stručnom podlogom obuhvaća:
* GUP-om planirane prometnice iz stavka (2) članka 7. ove Odluke, pri čemu je prometnicu planiranu kroz prostor bivše vojarne u čijem produžetku je most preko Kupe, predloženo podići na stupove radi međusobnog povezivanja sadržaja planiranih u prostoru vojarne,
* stambene i ostale sabirne prometnice nužne za priključenje planiranih sadržaja navedenih u stavcima (2) i (3) ovog članka.

Javno savjetovanje

1. Dopuniti ovaj članak podacima iz javnog savjetovanja – popisom zahtjeva javnosti koji su prihvatljivi/neprihvatljivi.
2. U skladu s odredbama članka 17. Pravilnika o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova (Narodne novine br. 106/98, 39/04, 45/04 - ispravak, 163/04 i 09/11), kartografski prikazi Plana izradit će se na digitalnom topografsko-katastarskom planu u mjerilu 1:2000.
3. Plan treba biti izrađen u skladu s GUP-om, Zakonom, Pravilnikom o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova (Narodne novine br. 106/98, 39/04, 45/04 - ispravak, 163/04 i 09/11) u dijelu koji nije u suprotnosti s odredbama Zakona, Uredbom o informacijskom sustavu (Narodne novine br. 115/15) te drugim važećim zakonima i podzakonskim propisima bitnim za izradu dokumenata prostornog uređenja.
4. Planom je potrebno omogućiti racionalno korištenje prostora i razvitak temeljen na održivosti.

# **POPIS SEKTORSKIH STRATEGIJA, PLANOVA, STUDIJA I DRUGIH DOKUMENATA PROPISANIH POSEBNIM ZAKONIMA KOJIMA, ODNOSNO U SKLADU S KOJIMA SE UTVRĐUJU ZAHTJEVI ZA IZRADU PROSTORNOG PLANA**

1. Za izradu Plana koristit će se:
* prethodno izrađena ''Urbanističko-arhitektonska i hortikulturna (pejsažna) stručna podloga'',
* podaci iz Prostornog plana uređenja Grada Karlovca (GGK br. 01/02, 05/10, 06/11 i 17/20),
* podaci iz Generalnog urbanističkog plana Grada Karlovca (GGK br. 14/07, 5/10, 6/11, 8/14, 13/19 i 15/19 – pročišćeni tekst),
* podaci dostupni iz informacijskog sustava prostornog uređenja te podaci i dokumentacija koju iz područja svog djelokruga dostavljaju javnopravna tijela.

# **NAČIN PRIBAVLJANJA STRUČNIH RJEŠENJA PROSTORNOG PLANA**

1. Stručno rješenje Plana izrađuje stručni izrađivač u skladu s:
* prethodno izrađenom Stručnom podlogom, odnosno s urbanističkim rješenjem, zaključcima i smjernicama utvrđenim u Stručnoj podlozi,
* zahtjevima javnosti zaprimljenim tijekom javnog savjetovanja koji su u skladu s važećim propisima, prostorno planskom dokumentacijom i primjereni prostoru obuhvata Plana,
* ovom Odlukom i
* ugovornim obvezama.
1. Za prostor obuhvata Plana izrađena je digitalna topografsko-katastarska karta, koja će se po ocjeni Stručnog izrađivača Plana eventualno nadopuniti, na trošak Nositelja izrade.
2. Stručni izrađivač ima obvezu u postupak izrade Plana na primjeren način uključiti autorski tim Stručne podloge kako bi se osigurao kontinuitet autorske ideje.
3. Ukoliko će se tijekom izrade Plana pojaviti novi prijedlozi Nositelja izrade ili kao zahtjevi javnopravnih tijela isti će biti razmotreni od strane stručnog izrađivača prilikom izrade prijedloga Plana.

# **POPIS JAVNOPRAVNIH TIJELA ODREĐENIH POSEBNIM PROPISIMA KOJA DAJU ZAHTJEVE ZA IZRADU PROSTORNOG PLANA TE DRUGIH SUDIONIKA KORISNIKA PROSTORA KOJI TREBAJU SUDJELOVATI U IZRADI PROSTORNOG PLANA**

1. Utvrđuje se popis javnopravnih tijela određenih posebnim propisima koji u skladu s Člankom 90. Zakona trebaju dati zahtjeve za izradu UPU-a ‘‘Borlin-Kupa’’ iz područja svog djelokruga te sudjelovati u izradi UPU-a ‘‘Borlin-Kupa’’:
2. Ministarstvo kulture i medija, Uprava za zaštitu kulturne baštine, Konzervatorski odjel u Karlovcu, Ambroza Vranyczanya 6/I, 47000 Karlovac;
3. Ministarstvo obrane, Uprava za materijalne resurse, Trg kralja Petra Krešimira IV 1, 10000 Zagreb;
4. Ministarstvo prostornoga uređenja, graditeljstva i državne imovine, Uprava za upravljanje i raspolaganje nekretninama, I. Dežmana 10, 10000 Zagreb.
5. Ministarstvo unutarnjih poslova; Policijska uprava Karlovačka, Služba upravnih i inspekcijskih poslova, Trg hrvatskih branitelja 6, 47000 Karlovac;
6. Ministarstvo unutarnjih poslova, Ravnateljstvo civilne zaštite, Područni ured civilne zaštite Rijeka, Služba civilne zaštite Karlovac, Dr. Vladka Mačeka 8, 47000 Karlovac;
7. Javna ustanova Zavod za prostorno uređenje Karlovačke županije, Jurja Haulika 1, 47000 Karlovac;
8. Hrvatske autoceste d.o.o., Širolina 4,10000 Zagreb;
9. Hrvatske ceste d.o.o., Vončinina 3, 10 000 Zagreb, Hrvatska;
10. Hrvatske vode, Vodnogospodarski odjel za srednju i donju Savu, Šetalište braće Radića 22, 35000 Slavonski Brod;
11. Hrvatske vode, Vodnogospodarski odjel za srednju i donju Savu, VGI za mali sliv Kupa, Obala F.Račkog 10, 47000 Karlovac;
12. Hrvatska regulatorna agencija za mrežne djelatnosti (HAKOM), Roberta Frangeša Mihanovića 9, 10110 Zagreb;
13. Hrvatski Telekom d.d., Roberta Frangeša Mihanovića 9, 10110 Zagreb;
14. TELE2 d.o.o., Ulica grada Vukovara 269d, 10000 Zagreb;
15. A1 d.o.o., Vrtni put 1, 10000 Zagreb;
16. OT-OPTIMA TELEKOM d.d., Bani 75a, 10000 Zagreb;
17. Odašiljači i veze d.o.o. Ulica grada Vukovara 269d, 10000 Zagreb;
18. HEP – ODS d.o.o. Elektra Karlovac, dr. Vlatka Mačeka 44, 47000 Karlovac;
19. Montcogim plinara d.o.o., V. Mačeka 26a, 47000 Karlovac;
20. Vodovod i kanalizacija d.o.o. Gažanski trg 8, 47000 Karlovac;
21. Zelenilo d.o.o., Put Davorina Trstenjaka 6, 47000 Karlovac;
22. Gradska toplana d.o.o., Tina Ujevića 7, 47000 Karlovac;
23. Grad Karlovac, Upravni odjel za imovinsko pravne poslove i upravljanje imovinom;
24. Grad Karlovac, Upravni odjel za društvene djelatnosti;
25. Grad Karlovac, Upravni odjel za gospodarstvo, poljoprivredu i turizam;
26. Grad Karlovac, Upravni odjel za komunalno gospodarstvo;
27. Grad Karlovac, Upravni odjel za razvoj grada i EU fondove;
28. Grad Karlovac, Upravni odjel za gradnju i zaštitu okoliša;
29. Karlovačka županija, Upravni odjel za graditeljstvo i okoliš, Križanićeva 11, 47000 Karlovac;
30. Karlovačka županija, Upravni odjel za gospodarstvo, Ambroza Vranyczanya 4, 47000 Karlovac;
31. Karlovačka županija, Upravni odjel za školstvo, Ambroza Vranyczanya 4, 47000 Karlovac;
32. Mjesni odbor Borlin, V. Bogovića 12, 47000 Karlovac;
33. Mjesni odbor Velika Jelsa, Donja Jelsa 186, 47000 Karlovac;
34. Društvo arhitekata, građevinara i geodeta Karlovac, Ulica Ivana Banjavčića 8, 47000 Karlovac.
35. Ako se u tijeku izrade Plana za to ukaže potreba, u postupak izrade bit će uključeni i drugi sudionici.
36. Javnopravna tijela iz stavka (1) ovoga članka:
* moraju dostaviti zahtjeve u roku 30 dana od zaprimanja ove Odluke o izradi, a ako ih ne dostave u tom roku, smatrat će se da ih nemaju;
* moraju u zahtjevima navesti odredbe propisa, sektorskih strategija, planova, studija i drugih dokumenata propisanih posebnim zakonima na kojima se temelje zahtjevi u obuhvatu Plana, a ako to ne učine, nositelj izrade takve zahtjeve nije dužan uzeti u obzir, ali je to dužan posebno obrazložiti;
* ne mogu u zahtjevima postavljati uvjete, kojima bi se mijenjali ciljevi i/ili programska polazišta za izradu Plana određeni ovom Odlukom;
* nemaju pravo na naknadu za dostavljene zahtjeve;
* ukoliko je moguće, podatke i drugu dokumentaciju treba dostaviti u elektroničkom obliku te geokodirane (georeferencirane).

# **PLANIRANI ROK ZA IZRADU PROSTORNOG PLANA ODNOSNO NJEGOVIH** POJEDINIH **FAZA I ROK ZA PRIPREMU ZAHTJEVA ZA IZRADU PLANA TIJELA I OSOBA ODREĐENIH POSEBNIM PROPISIMA, AKO JE TAJ ROK, OVISNO O SLOŽENOSTI POJEDINOG PODRUČJA, DUŽI OD TRIDESET DANA**

1. Izrada Plana odvijat će se u sljedećim fazama i rokovima izrade pojedinih faza:

| FAZA | OPIS | TRAJANJE (kalendarskihdana) | RAČUNANJE ROKA |
| --- | --- | --- | --- |
| 1. faza | Prikupljanje zahtjeva za izradu Plana / očitovanja na Odluku | 15 | od dana primitka zahtjeva |
| 2. faza | Izrada nacrta prijedloga Plana | 60 | od dana dovršetka roka za prikupljanje zahtjeva |
| 3. faza | Utvrđivanje prijedloga Plana za javnu raspravu od strane Gradonačelnika Grada Karlovca, izrada prijedloga Plana za javnu raspravu | 15 | od dana dovršetka nacrta prijedloga Plana |
| 4. faza | Javna rasprava – javni uvid u prijedlog Plana i javno izlaganje tijekom javnog uvida | 30 | rok prema dogovoru s nositeljem izrade Plana |
| 5. faza | Razmatranje primjedbi i izrada izvješća o javnoj raspravi u suradnji s nositeljem izrade Plana | 30 | od dana u kojem protekne rok za davanje pisanih prijedloga i primjedbi |
| 6. faza | Izrada nacrta konačnog prijedloga Plana u skladu s prihvaćenim primjedbama u izvješću o javnoj raspravi | 15 | od dana završetka izvješća o javnoj raspravi |
| 7. faza | Utvrđivanje konačnog Prijedloga Plana i upućivanje Gradskom vijeću Grada Karlovca radi razmatranja Konačnog prijedloga Plana i donošenja Plana |  | rok prema dogovoru s nositeljem izrade Plana |
| 8. faza | Tehničko dovršenje Plana i dostava u analognom i elektroničkom obliku te dostava u Informacijski sustav prostornog uređenja u elektroničkom obliku | 15 | od dana objave odluke o donošenju Plana u Glasniku Grada Karlovca |

1. Rokovi iz prethodnog stavka ovog članka ne uključuju vrijeme potrebno za:
* pregled i kontrolu elaborata Plana u pojedinim fazama izrade od strane nositelja izrade,
* utvrđivanje prijedloga Plana za javnu raspravu na temelju nacrta prijedloga Plana od strane Gradonačelnika Grada Karlovca;
* objavu javne rasprave o prijedlogu Plana u dnevnom tisku te na mrežnim stranicama Ministarstva prostornoga uređenja, graditeljstva i državne imovine te Grada Karlovca;
* dostavu posebnih pisanih obavijesti o javnoj raspravi o prijedlogu Plana javnopravnim tijelima iz članka 13. ove Odluke koja su dala ili trebala dati zahtjeve za izradu Plana;
* dostavu pisanih obavijesti sudionicima javne rasprave s obrazloženjem o razlozima neprihvaćanja, odnosno djelomičnog prihvaćanja njihovih prijedloga i primjedbi;
* utvrđivanje konačnog prijedloga Plana od strane Gradonačelnika Grada Karlovca;
* donošenje Plana od strane Gradskog vijeća Grada Karlovca,
* objavu odluke o donošenju Plana u „Glasniku Grada Karlovca“.
1. Ukoliko sukladno prihvaćenim primjedbama u postupku javne rasprave bude potrebno provesti ponovnu javnu raspravu, ista će se provesti sukladno odredbama Zakona, a rokovi iz stavka (1) ovoga članka će se produžiti za vrijeme potrebno za objavu i provedbu ponovne javne rasprave te pripremu izvješća s ponovne javne rasprave. Javna rasprava provodi se po potrebi, najviše tri puta, nakon čega se donosi nova odluka o izradi Plana i provodi novi postupak izrade.
2. Ako se iz objektivnih razloga uslijed postupaka navedenih u stavku (2) ovog članka neki od rokova iz stavka (1) ovoga članka produlje, to se produljenje ne smatra protivnim ovoj Odluci o izradi.

# **IZVORI FINANCIRANJA IZRADE PROSTORNOG PLANA**

1. Sredstva za izradu Plana osigurana su u proračunu Grada Karlovca.

# **ZAVRŠNE ODREDBE**

1. Na temelju stavka 2. iz članka 81. Zakona nositelj izrade Plana je upravno tijelo Grada Karlovca nadležno za obavljanje stručnih poslova prostornog uređenja.
2. Nositelj izrade Plana treba jedan primjerak ove Odluke dostaviti:
* javnopravnim tijelima iz članka 13. ove Odluke (s pozivom da mu u roku 30 dana dostave zahtjeve za izradu Plana);
* Ministarstvu prostornoga uređenja, graditeljstva i državne imovine (temeljem stavka 5. iz članka 86. Zakona).
1. Temeljem članka 88. Zakona nositelj izrade Plana treba obavijestiti javnost o izradi Plana na mrežnoj stranici Grada Karlovca i Karlovačke županije i kroz informacijski sustav prostornog uređenja putem Ministarstva prostornoga uređenja, graditeljstva i državne imovine.
2. Utvrđuje se zabrana izdavanja akata za građenje unutar obuhvata Plana do donošenja Plana temeljem članka 79. Zakona.
3. Na temelju članaka 101. Zakona javnopravno tijelo iz članka 13. ove Odluke koje je dalo ili trebalo dati zahtjeve za izradu nacrta prijedloga Plana, u javnoj raspravi sudjeluje davanjem mišljenja o prihvaćanju tih zahtjeva, odnosno mišljenja o primjeni posebnog propisa i/ili dokumenta koji je od utjecaja na Plan. U mišljenju se ne mogu postavljati novi ili drugačiji uvjeti od onih koji su dani u zahtjevima za izradu nacrta prijedloga Plana.
4. Mišljenje prema kojem određeni dio prijedloga Plana nije u skladu sa zahtjevima javnopravnog tijela iz članka 13. ove Odluke mora biti obrazloženo. U suprotnom, nositelj izrade nije dužan takvo mišljenje razmatrati.
5. Ako javnopravno tijelo ne dostavi mišljenje u roku, smatra se da je mišljenje dano i da je prijedlog Plana izrađen u skladu s danim zahtjevima, odnosno s posebnim propisom i/ili dokumentom koji je od utjecaja na Plan.
6. Mišljenja, suglasnosti, odobrenja i drugi akti javnopravnih tijela koji se prema posebnim propisima moraju pribaviti u postupku izrade i donošenja Plana smatraju se mišljenjem u smislu stavka (1) iz članka 101. Zakona.
7. Plan treba izraditi:
* u šest primjeraka izvornika koje će potpisati predsjednik Gradskog vijeća Grada Karlovca,
* u elektroničkom obliku.
1. Elektronički prostorni podaci koji se prikazuju na kartografskim prikazima, izrađuju se kao vektorski topološki pravilno uređeni podaci s pripadajućim opisima.
2. Ova Odluka stupa na snagu osmoga dana od dana objave u „Glasniku Grada Karlovca“.

Prilog: Prikaz obuhvata Plana

GRADSKO VIJEĆE

KLASA: \_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_

Karlovac, \_\_\_\_\_\_\_\_\_\_\_\_\_\_ 2022. godine

 PREDSJEDNIK

 GRADSKOG VIJEĆA GRADA KARLOVCA

 Marin Svetić, dipl. ing. šumarstva